വാക്സിനെടുത്തവര് 94 ശതമാനം കോട്ടയം കോവിഡ് വാക്സിന് സ്വീകരിച്ചവരുടെ എണ്ണം 23 ലക്ഷത്തിലേക്ക് എത്തിച്ച് കോട്ടയത്തിന്റെ കുതിപ്പ്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ഇതുവരെ ആകെ 22,83,432 പേര് കുത്തിവയ്പ്പെടുത്തു. ജില്ലയില് 94 ശതമാനം ആളുകള്ക്ക് വാക്സിന് ലഭിച്ചു. എറണാകുളവും തിരുവനന്തപുരവുമാണ് മുന്നില്. കോട്ടയത്ത് ആദ്യഡോസ് 14,74,120 പേരും രണ്ടാംഡോസ് 8,09,312 പേരും സ്വീകരിച്ചു. സാര്വത്രിക വാക്സിനേഷനില് ഏര്പ്പെട്ടിരിക്കുന്ന ആരോഗ്യപ്രവര്ത്തകര്ക്ക് അഭിമാനിക്കാവുന്ന നേട്ടമാണിതെന്ന് ജില്ലാ ആരോഗ്യവകുപ്പില് വാക്സിനേഷന് ചുമതലയുള്ള റിപ്രൊഡക്ടീവ് ആന്ഡ് ചൈല്ഡ് ഹെല്ത്ത് ഓഫീസര് ഡോ. സി ജെ സിതാര ദേശാഭിമാനിയോട് പറഞ്ഞു. കോവിഷീള്ഡും കോവാക്സിനും എടുത്ത എല്ലാ പ്രായവിഭാഗക്കാരും ഉള്പ്പെട്ടതാണ് കണക്ക്. ഔദ്യോഗിക കണക്കുപ്രകാരം ജില്ലയിലെ ജനസംഖ്യ 19,74,551 ആണ്. 2020 ഡിസംബറിലെ ആധാര് അനുസരിച്ച് ജില്ലയിലെ ജനസംഖ്യ 20,83,152 ഉം. ഇവര്ക്ക് പുറമേ ജില്ലയില് താമസിക്കുന്ന അതിഥി തൊഴിലാളികളടക്കമുള്ളവര് ഇവിടെ വാക്സിന് സ്വീകരിച്ചിട്ടുണ്ട്. ആഗസ്ത് ആദ്യവാരത്തില് ജില്ലയില് വാക്സിന് സ്വീകരിച്ചവര് 13 ലക്ഷമായിരുന്നു. കേവലം മൂന്ന് മാസത്തില് ഒമ്ബത് ലക്ഷത്തിലേറെപ്പേര്ക്ക് പ്രതിരോധ കുത്തിവയ്പ്പെടുത്താണ് ജില്ലയുടെ കുതിപ്പ്. കോളേജുകളില് വാക്സിനേഷന് ക്യാമ്ബ് കോട്ടയം ആരോഗ്യവകുപ്പിന്റെ നേതൃത്വത്തില് കോളേജുകളില് കോവിഡ് 19 വാക്സിനേഷന് ക്യാമ്ബുകള് ആരംഭിച്ചു. ആദ്യ ക്യാമ്ബ് ചൊവ്വാഴ്ച കോട്ടയം സിഎംഎസ് കോളജില് നടന്നു. 96 പേര് വാക്സിന് സ്വീകരിച്ചു. ഇവരില് 17 പേര് ഒന്നാം ഡോസും 79 പേര് രണ്ടാം ഡോസുമാണ് സ്വീകരിച്ചത്. കോളേജുകള് കേന്ദ്രീകരിച്ചുള്ള ക്യാമ്ബുകള്ക്കായി എന്എസ്എസ് പ്രോഗ്രാം ഓഫീസര്മാര്ക്കോ പ്രിന്സിപ്പല്മാര്ക്കോ 9447766689 എന്ന നമ്ബറില് ബന്ധപ്പെടാമെന്ന് ഡിഎംഒ അറിയിച്ചു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് രണ്ടാം ഡോസ് എടുക്കാതെ 11 കോടി പേര് 100 കോടി ഡോസ് വാക്സിന് ഇന്ത്യയുടെ വിജയമെന്ന് പ്രധാനമന്ത്രി വാക്സിന്യജ്ഞം: ആഗോളതലത്തില് രാജ്യം പിന്നില് എല്ലാവര്ക്കും പൂര്ണ വാക്സിന് നല്കാന് 90 കോടി കുത്തിവയ്പുകൂടി വേണം കോവിഡ് വാക്സിന് കുത്തിവയ്പ് : രാജ്യത്ത് 100 കോടി ഡോസ് കടന്നു